1999- ஜூன் 26 அன்று கள்ளச்சாராயத்தை எதிர்த்து மூன்று வருடங்களாக போராடி வந்த வாலிபர் சங்கத்தின் கடலூர் புதுப்பாளையம் பகுதியின் மாணிக்கங்களான தோழர்கள் குமாரும், ஆனந்தனும் கள்ளச்சாராய சமூக விரோதிகளான சக்திவேல், நாகராஜன் உள்ளிட்ட 46 ரவுடிகளால் வெட்டி வீழ்த்தப் பட்டனர். இதில் உடல் முழுவதும் 26 இடங்களில் வெட்டுப்பட்டு சம்பவ இடத்திலேயே ஆனந்தன் மாண்டுபோனார். உடல் முழுவதும் வெட்டுக்காயங்களுடன் உயிர் துடித்துக் கொண்டிருந்த குமாரை அப்பகுதி மக்களும் வாலிபர் சங்கத் தோழர்களும் அருகாமையில் தனியார் மருத்துவமனைக்கு கொண்டு செல்கின்றனர். சில நொடிகளிலே குமாரும் இறந்து போகிறார். 1999-ஜூன் 25 அன்று தமிழகத்தின் முதல்வராக இருந்த கருணாநிதி சட்டப் பேரவையில் இனி கள்ளச்சாராய பானைகள் மீது துப்பாக்கித் தோட்டாக்கள் பாயும் என வசனம் பேசிய மறுநாள் இத்தகைய சம்பவம் அரங்கேறியது. யார் இந்த குமாரும், ஆனந்தும்….